
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН РЕСПУБЛИКӐН 
ПУРЛӐХ РЕЗЕРВӖ ҪИНЧЕН" САККУННЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2020 ҫулхи утӑ уйӑхӗн 9-мӗшӗнче
йышӑннӑ

1 статья
Чӑваш Республикин "Чӑваш Республикин республикӑн пурлӑх 
резервӗ ҫинчен" 2012 ҫулхи утӑ уйӑхӗн 30-мӗшӗнчи 46 №-лӗ саккунне (Чӑваш Республикин Патшалӑх Канашӗн ведомоҫӗсем, 2012, 96 №; Чӑваш Республикин Саккунӗсен пуххи, 2014, 9 №; 2016, 6 №) ҫакӑн пек улшӑнусем кӗртес:
1) 2 статьяра:
а) тӑваттӑмӗш абзаца ҫакӑн пек ҫырса хурас:
"пурлӑха республика резервӗнчен кӑларни – республика резервӗнчи пурлӑха вырнаҫтарни (сутни), тӳлевлӗ е тӳлевсӗр йӗркепе е кивҫенле пек пани;";
ӑ) пиллӗкмӗш абзацра "республика резервне хывнӑ пурлӑха" сӑмахсене "республика резервӗн пурлӑхне, ҫавӑн пекех пурлӑха республика резервӗнчен кӑлариччен республика резервӗн броньсӑр хӑварнӑ пурлӑхне" сӑмахсемпе улӑштарас;
б) ҫиччӗмӗш абзацра "илсе тухни" сӑмахсене "пани" сӑмахпа улӑштарас, "пӗр-пӗр условипе" сӑмахсене кӑларса пӑрахас, "ҫак Саккунпа палӑртнӑ йӗркепе" сӑмахсем хушса хурас;
в) саккӑрмӗш абзаца ҫакӑн пек ҫырса хурас:
"республика резервӗн пурлӑхне броньсӑр хӑварни – пурлӑха республика резервӗн пурлӑх номенклатуринчен кӑларни е ӑна пухмалли нормӑсене (калӑпӑшсене) пӗчӗклетни;"; 
г) ҫакӑн пек ҫырса абзацсем хушса хурас:
"республика резервӗн пурлӑхне туса хурасси – республика резервӗн пурлӑх номенклатурине тата ӑна пухмалли нормӑсене (калӑпӑшсене) палӑртасси, ҫавӑн пекех пурлӑха республика резервӗнче пухни; 
пурлӑха республика резервӗнче пухни – республика резервӗн пурлӑхӗн палӑртнӑ номенклатурипе тата ӑна пухмалли нормӑсемпе (калӑпӑшсемпе) килӗшӳллӗн республика резервне пурлӑх туянни тата хывни;
республика резервӗн запасӗсене пӑхса тӑрасси – республика резервне пурлӑх хывас, ӑна туллин тата паха упрассине тивӗҫтерес, республика резервӗн пурлӑхне вырӑнтан вырӑна куҫарас тата ӑна республика резервӗнчен кӑларас енӗпе ӗҫсем тӑвасси.";
2) 3 статьяна ҫакӑн пек ҫырса хурас:
"3 статья.	Республика резервӗн пурлӑх номенклатури тата ӑна пухмалли нормӑсем (калӑпӑшсем)
Республика резервӗн пурлӑх номенклатурине, ӑна пухмалли нормӑсене (калӑпӑшсене), ҫав номенклатурӑпа нормӑсене (калӑпӑшсене) туса хатӗрлемелли йӗркене Чӑваш Республикин Министрсен Кабинечӗ палӑртать.";
3) 4 статьян иккӗмӗш абзацне "пурлӑхӑн" сӑмах хыҫҫӑн "республика резервӗн" сӑмахсем хушса хурас;
4) 6 статьян 1-мӗш пайӗнче "пурлӑхне тытса тӑнипе" сӑмахсене "запассене тытса тӑнипе" сӑмахсемпе улӑштарас;
5) 7 статьяра:
а) 1-мӗш пая ҫакӑн пек ҫырса хурас:
"1. Республика резервне пурлӑх туянас ӗҫе Раҫҫей Федерацийӗн патшалӑх тата муниципалитет нушисем валли таварсем, ӗҫсем, пулӑшу ӗҫӗсем туянас сферӑри контракт тытӑмӗ ҫинчен калакан саккунӗсенче пӑхса хӑварнӑ йӗркепе пурнӑҫлаҫҫӗ.";
ӑ) 2-мӗш пай хӑйӗн вӑйне ҫухатнӑ тесе йышӑнас;
6) 9 статьяра:
а) 2-мӗш пай хӑйӗн вӑйне ҫухатнӑ тесе йышӑнас;
ӑ) 3-мӗш пая ҫакӑн пек ҫырса хурас:
"3. Пурлӑха яваплӑ упракансен переченьне, республика резервӗн вӗсем упракан пурлӑх номенклатурине тата шутне Чӑваш Республикин Министрсен Кабинечӗ палӑртать.
Республика резервӗн пурлӑхне упрамалли патшалӑх контракчӗсене яваплӑ упракансемпе полномочиллӗ органсем хушшинче тӑваҫҫӗ.";
б) ҫакӑн пек ҫырса 31-мӗш пай хушса хурас:
"31. Яваплӑ упракансен республика резервӗн пурлӑхне вырнаҫтарас, яваплӑ упрас, улӑштарас тата республика резервӗн пурлӑхне ҫӗнетсе тӑрас ӗҫе хӑйсен вӑйӗпе тата хатӗрӗсемпе тивӗҫтермелле.";
7) 10 статьяра:
а) 1-мӗш пая ҫакӑн пек ҫырса абзац хушса хурас:
"Республика резервне пурлӑх парса тӑма патшалӑх енчен заказ паракансем полномочиллӗ органсем шутланаҫҫӗ.";
ӑ) 3-мӗш пайӑн иккӗмӗш абзацӗ хӑйӗн вӑйне ҫухатнӑ тесе йышӑнас;
б) ҫакӑн пек ҫырса 4-мӗш пай хушса хурас:
"4. Республика резервӗн пурлӑхне упранӑ чухне вӑл хӑй тӗллӗн чакнине шутламалли нормӑсене, унпа усӑ курмалли йӗркене, пурлӑха турттарнӑ чухне пулакан технологи ҫухатӑвӗсене палӑртмалли йӗркене Чӑваш Республикин Министрсен Кабинечӗ ҫирӗплетет. Пурлӑх хӑй тӗллӗн чакнине шутламалли нормӑсене кирлӗ чухне, анчах та пилӗк ҫулта пӗр хутчен кая мар пӑхса тухмалла.";
8) 11 статьяра:
а) 1-мӗш пайра:
иккӗмӗш абзаца ҫакӑн пек ҫырса хурас:
"запассене улӑштарнӑ тата ҫӗнетнӗ май;";
виҫҫӗмӗш абзац хӑйӗн вӑйне ҫухатнӑ тесе йышӑнас;
тӑваттӑмӗш абзаца ҫакӑн пек ҫырса хурас:
"броньсӑр хӑварнӑ май;";
ӑ) 2-мӗш пайра:
иккӗмӗш абзаца ҫакӑн пек ҫырса хурас:
"Республика резервӗн яваплӑ упракансем тытса тӑракан пурлӑхӗн запасӗсене ҫӗнетсе тӑрас тата республика резервӗн пурлӑхне улӑштарас ӗҫе яваплӑ упракансем хӑйсем тӗллӗн, бюджетран хушма укҫа-тенкӗ явӑҫтармасӑр туса пыраҫҫӗ.";
ҫакӑн пек ҫырса абзацсем хушса хурас:
"Республика резервӗн броньсӑр хӑварнӑ пурлӑхне ҫӗнетмеҫҫӗ тата улӑштармаҫҫӗ.
Чӑваш Республикин Министрсен Кабинечӗ республика резервӗн пурлӑхӗн хӑш-пӗр тӗсӗсем валли республика резервӗн пурлӑхӗн запасӗсене ҫӗнетсе тӑмалли тата республика резервӗн пурлӑхне улӑштармалли урӑхла йӗрке палӑртма пултарать.";
б) 3–5-мӗш пайсене ҫакӑн пек ҫырса хурас:
"3. Республика резервӗнчен пурлӑха, чакарма юраман запассӑр пуҫне, кивҫен илес ӗҫе полномочиллӗ органсем Чӑваш Республикин Министрсен Кабинетне ыйтупа тухнисене тӗпе хурса туса пыраҫҫӗ.
4. Республика резервӗнчен пурлӑха кивҫен илес ӗҫе Чӑваш Республикин Министрсен Кабинечӗн актне тӗпе хурса пурнӑҫлаҫҫӗ, унта пурлӑха илекенсене (заемщиксене), пурлӑх ячӗпе шутне, пурлӑха республика резервӗнчен кӑлармалли тата республика резервне тавӑрмалли сроксене, республика резервӗнчен пурлӑха кивҫен илнӗшӗн памалли тӳлев виҫине палӑртаҫҫӗ.
[bookmark: _GoBack]Ҫулталӑк пуҫламӑшӗ тӗлне республика резервӗнче упранакан пурлӑха, чакарма юраман запассӑр пуҫне, пӗр ҫулталӑкран ытла мар вӑхӑта тата ҫав пурлӑхӑн 20 процентӗнчен ытла мар калӑпӑшне кивҫен парас ӗҫе полномочиллӗ орган палӑртнӑ йӗрке тӑрӑх полномочиллӗ орган ертӳҫин йышӑнӑвне тӗпе хурса тума пултараҫҫӗ. Республика резервӗнчи пурлӑха кивҫен илнӗшӗн мӗн чухлӗ тӳлес пирки кун пек чухне Чӑваш Республикин Финанс министерствипе тата Чӑваш Республикин Экономика аталанӑвӗн тата пурлӑх хутшӑнӑвӗсен министерствипе килӗшсе татӑлаҫҫӗ.
5. Республика резервӗнчи пурлӑха кивҫен парас ӗҫе полномочиллӗ орган тата кивҫен илекен (заемщик) хушшинче тунӑ килӗшӳпе ҫирӗплетеҫҫӗ.";
в) ҫакӑн пек ҫырса 51-мӗш пай хушса хурас:
"51. Республика резервӗнчен пурлӑха кивҫен илнӗ чухне кивҫен илекен (заемщик) пурлӑха республика резервне каялла тавӑрса парас енӗпе хӑйӗн обязательствисене пурнӑҫламалли тивӗҫтерӗве тӑратать, ӑна вӑл 
Федерацин "Раҫҫей Федерацийӗн патшалӑх тата муниципалитет нушисем валли таварсем, ӗҫсем, пулӑшу ӗҫӗсем туянас сферӑри контракт тытӑмӗ ҫинчен" 2013 ҫулхи ака уйӑхӗн 5-мӗшӗнчи 44-ФЗ №-лӗ саккунӗн 45 статйин 1-мӗш пайӗпе килӗшӳллӗн Раҫҫей Федерацийӗн Правительстви палӑртнӑ требованисене тивӗҫтерекен банк панӑ банк гарантийӗ е полномочиллӗ орган счечӗ ҫине укҫа-тенкӗ куҫарнӑ евӗр тӑратать. Банк гарантийӗн вӑйра тӑрас вӑхӑчӗ пурлӑха республика резервне тавӑрмалли срокран икӗ уйӑхран ытла пысӑкрах пулмалла мар.";
г) 6-мӗш пая ҫакӑн пек ҫырса хурас:
"6. Пурлӑха броньсӑр хӑварнӑ май республика резервӗнчен пурлӑха кӑларас ӗҫе Чӑваш Республикин Министрсен Кабинечӗн актне тӗпе хурса тӑваҫҫӗ. Республика резервӗн броньсӑр хӑварнӑ пурлӑхӗ ӑна республика резервӗнчен кӑлариччен Чӑваш Республикин хысна пурлӑхӗн шутне кӗрет. Республика резервӗн пурлӑхне броньсӑр хӑварни яваплӑ упракансене пурлӑха республика резервӗнчен кӑлариччен упрамалли тивӗҫсенчен хӑтармасть.";
д) 7-мӗш пайра "Чӑваш Республикин Министрсен Кабинечӗн Председателӗн" сӑмахсем хыҫҫӑн ", ҫав шутра" сӑмахсем хушса хурас, "Чӑваш Республикин Министрсен Кабинечӗ палӑртнӑ сроксенче вӗсене илекенсен шучӗпе е ытти" сӑмахсене кӑларса пӑрахас;
е) 8-мӗш пайра "мӗнле пур тӗспе сутма май ҫук" сӑмахсене "вӗсене вырнаҫтарма (сутма) тата (е) вӗсемпе ҫав халлӗн тӳрремӗн усӑ курма май ҫук" сӑмахсемпе улӑштарас;
ж) ҫакӑн пек ҫырса 9–12-мӗш пайсем хушса хурас:
"9. Республика резервӗн пурлӑх запасӗсене ҫӗнетсе тӑнӑ, улӑштарнӑ тата броньсӑр хӑварнӑ май пурлӑха Республика резервӗнчен кӑларас ӗҫе ҫаксене тӳлевлӗ панӑ евӗр туса пыраҫҫӗ:
Чӑваш Республикин ӗҫ тӑвакан влаҫӗн органӗсене;
республика резервӗн пурлӑхӗн яваплӑ упраканӗсене производствӑпа хуҫалӑх ӗҫӗнче усӑ курма;
Чӑваш Республикин Министрсен Кабинечӗ палӑртнӑ ытти организацисене.
10. Республика резервӗн пурлӑхне парас ӗҫе Чӑваш Республикин Министрсен Кабинечӗн актне тӗпе хурса ҫак статьян 9-мӗш пайӗнче кӑтартнӑ органсемпе организацисем полномочиллӗ органа ыйтса ҫырнӑ тӑрӑх туса пыраҫҫӗ тата полномочиллӗ органпа пурлӑха илекенсем хушшинче тунӑ договорпа ҫирӗплетеҫҫӗ.
11. Республика резервӗн пурлӑх запасӗсене ҫӗнетсе тӑнӑ, ҫавӑн пекех улӑштарнӑ тата броньсӑр хӑварнӑ май пурлӑха республика резервӗнчен ҫак статьяпа палӑртнӑ сӑлтавсемпе усӑ курман чухне Чӑваш Республикин Министрсен Кабинечӗ палӑртнӑ йӗркепе вырнаҫтарнӑ (сутнӑ) евӗр кӑлараҫҫӗ.
12. Пурлӑха республика резервӗнчен тӳлевсӗр памалли йӗркепе кӑларас ӗҫе ҫак Саккунпа палӑртнӑ сӑлтавсем тӑрӑх Чӑваш Республикин Министрсен Кабинечӗн актне тӗпе хурса тӑваҫҫӗ.".

2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

